
Nedenfor følger kriterier for uttak av lag til stafett. 
I de tilfeller stafettlag skal meldes på via Min Idrett må lagoppstilling være klar minimum 2 dager før påmeldingsfrist.
Stafettuttak i BJERKE IL SKI
Generelt gjelder følgende retningslinjer
Skulle det forekomme at Gruppeansvarlig trener og/eller Oppmann er inhabile, eller at det er tvil om uttak, er det Sportslig ansvarlig som avgjør dette. Ved eventuell inhabilitet vil Sportslig ansvarlig finne en som kan bistå med uttaket.
De stafetter hvor det er lag på tvers av våre aldersgrupper er det Gruppeansvarlig trenere og Oppmann for den eldste aldersgruppen, som er ansvarlig for å ta ut laget.
I de tilfeller det er aktuelt for enkelte løpere å delta i en høyere årsklasse skal dette fremlegges og besluttes av Sportslig ansvarlig eller den Sportslig ansvarlig utpeker ved eventuell inhabilitet.
Gruppe 9 -10 år:
Det skal tas ut jevne lag og ingen topping av lagene.
Ansvarlig for uttak er Gruppeansvarlig trener og Oppmann.
Gruppe 11 -12 år:
Det skal tas ut jevne lag, men med mulighet til å samle de antatt beste på ett lag. Beslutning om dette gjøres av Oppmann og gruppeansvarlig trener.
Ansvarlig for uttak er Gruppeansvarlig trener og Oppmann.
 
Gruppe 13 -14 år:
Lagene rangeres med de beste på førstelaget, de nest beste på andre laget osv.. Det er resultatene sesongen sett under ett som teller. De to dårligste resultater strykes. Vurdering om formutvikling og eventuelle hendelser (uhell, sykdom, ”smurt bort”) tas hensyn til. 
Ansvarlig for uttak er Gruppeansvarlig trener og Oppmann.
Gruppe 15 -16 år:
Lagene rangeres med de beste på førstelaget, de nest beste på andre laget osv.. Det er resultatene sesongen sett under ett som teller. De to dårligste resultater strykes. Vurdering om formutvikling og eventuelle hendelser (uhell, sykdom, ”smurt bort”) tas hensyn til. 
Ansvarlig for uttak er Gruppeansvarlig trener og Oppmann.

Junior og Senior
Lagene rangeres med de beste på førstelaget, de nest beste på andre laget osv. Det er resultatene sesongen sett under ett som teller. De to dårligste resultater strykes. Vurdering om formutvikling og eventuelle hendelser (uhell, sykdom,”smørt bort”) tas hensyn til. 
Ansvarlig for uttak er Gruppeansvarlig trener og Oppmann.

Skiskytterrenn som teller i uttak:
11-12 Jan. 2014 KM, FET
18-19 Jan. Kvalfossprint, Holmenkollen
1-2 feb. LM ØST, Simostranda
21-22feb. HL.
1-2 mars BENDIT, Bjerke
